**ОДЛУКА О ИЗМЕНИ УГОВОРА О ЈАВНОЈ НАБАВЦИ**

**Назив наручиоца:** Управа за капитална улагања Аутономне покрајине Војводине  
**Адреса наручиоца:** Нови Сад, Булевар Михајла Пупина 16  
**Интернет страница наручиоца:** www.kapitalnaulaganja.vojvodina.gov.rs  
**Врста наручиоца:** Органи државне управе  
**Врста предмета:** Добра  
За добра и услуге: опис предмета набавке, назив и ознака из општег речника набавке,  
За радове: природа и обим радова и основна обележја радова, место извршења радова,  
ознака из класификације делатности, односно назив и ознака из општег речника набавке:Вишеенергетски линеарни акцелератори са верификационим информационим системом (РВ систем) и системом за планирање

Општи речник набавке: Медицинска опрема – 33000000  
**Првобитна вредност уговора:** 768.976.551,00 динара без ПДВ-а  
**Измењена вредност уговора:** 768.976.551,00 динара без ПДВ-а

**Објективни разлози за измену уговора, уз навод из конкурсне документације или одговарајућег прописа у којима се налази основ за измену:**

Пре истека рока за извршење (15.04.2018) Добављач се дана **19.03.2018. године** обратио Купцу са Захтевом/Предлогом број: MG00 2201 и дана **05.04.2018. године** са Захтевом/Предлогом број: MG00 2201 за закључење **XI Анекса уговора**, којим предлаже продужење рока извршења уговора до **15.06.2018. године** из разлога што је након закључења последњег, **X Анекс уговора**, дошло до неспоразума, односно различитог тумачења одредби Основног уговора, нарочито одредбе члана 6. „Испорука добара“ која је према тумачењу Произвођача опреме Компаније „ELEKTA“, већ извршена, док је према тумачењу Добављача „MAX TEAM“, Београд и Купца/Управе ка капитална улагања АП Војводине испорука још увек у току, који неспоразум је довео до готовопотпуног застоја у реализацији Уговора.

Напред наведеним Захтевима/Предлозима се такође тражи и измена/предефинисање Члана 5. „Финансијско обезбеђење“, алинеја 3., која се односи на издавање банкарске гаранције за отклањање грешака у уговореном гарантном року од 6 (шест) година тако што би гарантни рок остао непромењен 6 (шест) година уз могућност достављања банкарске гаранције са роком важења 60 месеци (5 година) уз обавезу достављања нове или анексирање постојеће за још 12 месеци (1 година) и 10 дана, током истека 59 месеца (педесет деветог месеца) чиме би уствари био финансијски обезбеђен цео гарантни период. Ово све из разлога што ADDIKO BANK a.d. Београд, као пословна Банка Добављача по кредитној политици нема у свом производном програмурок везаности гаранције дужи од 5 година. Као доказ за све напред наведено у прилогу Захтева/Предлога број: MG00 2201 од 19.03. 2018. године, достављен је Допис ADDIKO BANK a.d. Београд.

Ценећи наводе из Захтева, нарочито имајући у виду неспорну чињеницу да се ради о изузетно комплексном пројекту, да је пројекат у завршној фази, те да Наручилац/Купац **има интерес** да се закључени Уговор у целости изврши, удовољено је предлогу Добављача, па је измењен рок за испоруку добара, и као нови рок одређен 15.06.2018.године, односно извршена је измена/предефинисање Члана 5. „Финансијско обезбеђење“, алинеја 3. Основног уговора.

**Остале информације:** Дана 05.04.2018. године Наручилац је донео Одлуку број 404-66/2014-1 о измени Уговора о купопродаји вишеенергетских линеарних акцелератора са верификационим информационим системом (РВ систем) и системом за планирање терапије.